king bonza pies |
king bonza pies
08/02/2011 03/02/2014 Stephan 1928 Views Ban Moon, Barry, king bonza pies, Laobeer, Restaurants in Vientiane Die St Lucia-meer se lewensbloed terug | News24
Die St Lucia-meer se lewensbloed terug
FotO: verskaf St Lucia tydens die ergste droogte.
IN wat bestempel word as ‘n “merkwaardige oorwinning vir natuurbewaring”, is ‘n aansoek deur suikerboere dat die monding van die Umfolozi-rivier oopgemaak word om die oorstroming van sekere plase te verhoed, onlangs deur die Hooggeregshof verwerp.
Die vars water wat die St Lucia-meer uit die rivier binnevloei, sal nou binne bly pleks van in die see in loop. Dit beteken dat die meer weer op pad is na ‘n doeltreffende habitat vir sowel die sowat 800 seekoeie en 1 200 groot krokodille in die meer, as verskeie ander wildsoorte en bedreigde spesies.
Weens die goeie reën vroeër vanjaar het die Umfolozi-suikerboere se Koöperasie (UCOSP) en twee individuele suikerboere, Paul van Rooyen en Petrus Maphumulo, by die Hooggeregshof aansoek gedoen dat die riviermonding oopgestoot word sodat plase op 94 hektaar nie oorstroom word nie. Hierdie plase beslaan minder as een-persent van die 9 427 hektaar van die Umfolozi-vloedvlakte wat met suiker beplant is.
Die hoof-uitvoerende beampte van die Isimalingo-wetland park, Andrew Zaloumis, het aan News 24 gesê “die St. Luciameer se lewensbloed is aan ons teruggegee”. Hy het daarop gewys die Umfolozirivier is die vernaamste bron van vars water vir Afrika se grootste tregtermond-meer, die St Lucia, en het die hofbeslissing bestempel as omgewings-geregtigheid vir die dierelewe en bowenal vir die mense wat op St Lucia staatmaak vir ‘n lewensbestaan.
Vir die St Lucia-toerismebedryf, wat sowat sowat R1.2 biljoen vir die gebied verdien het en sowat 7 000 werkgeleenthede genereer, is die hofbeslissing ‘n groot verligting. Dit is ook ‘n betekenisvolle positiewe faktor vir die visbedryf aan die kus van Oos-Afrika.
iSimangaliso het tydens die regsgeding aangevoer hy het hom gehou by ‘n bestuurstrategie vir die strandmeer wat ontwikkel is na konsultasie met UCOSP. Die konsultasie en besprekings het reeds in 2008 begin. iSimangaliso het ook verklaar ondanks verskeie pogings om UCOSP te oortuig van die implikasies van suikerboerdery op grond wat in die getysone lê, en onderhewig is aan klimaatfluktuasies, het UCOSP nie sy ondernemings om vloedbeskermingsmaatreëls te verbeter, gestand gedoen nie
Die boere en UCOSP het sedert Augustus verlede jaar drie dringende aansoeke teen iSimangaliso ingedien, en dreigemente van regsgedinge het gevolg. ‘n Tussentydse hofbevel is toegestaan dat die riviermond oopgestoot kon word wanneer die watervlakke kritieke vlakke bereik het. Die laaste van UCOSP en die boere se aansoeke teen iSimangaliso en betrokke staatsdepartemente is twee weke gelede deur die hof aangehoor, en deur Regter Mohini Moodley verwerp. Sy het beslis die tydelike verligting vir die boere is nou verby. Die redes vir die uitspraak en regskoste-toedeling sal later volg.
Regter Moodley het opgemerk die saak was van groot belang vir sowel iSimangaliso as die suikerboere, en in die belang van geregtigheid vir albei partye, was dit noodsaaklik dat uitspraak onmiddellik gegee word sodat die verhouding tussen hulle gereguleer kan word. Zaloumis het verklaar die park het sowel die boere as UCOSP uitgenooi om as bure met iSimangaliso saam te werk in belang van ‘n “wen-wen-oplossing wat tot voordeel sal wees van die St Lucia-strandmeer, wat wêreldwyd bekend en Suid-Afrika se eerste amptelike erfenisgebied is”.